Къуэдзокъуэ Сосрыкъуэрэ Кабалоев Зауррэ Урысейм и чемпионхэщ
Мэкъуауэгъуэм и 15 — 18-хэм Влади-мир къалэм щекIуэкIащ Урысей Федерацэм алыдж-урым бэнэкIэмкIэ и чемпионат. Ди щIалэхэм абы фIы дыдэу зыкъыщагъэлъэгъуащ икIи дыщэ медалу тIурэ жэзу щырэ щызыIэрагъэхьащ.
Къуэдзокъуэ Сосрыкъуэ Зэхьэзэхуэм и япэ махуэм дигъэгуфIащ килограмм 85-м нэс зи хьэлъагъхэм я зэпеуэм хэта ныбжьыщIэхэм я дунейпсо чемпион Къуэдзокъуэ Сосрыкъуэ. И хьэрхуэрэгъу псори хигъащIэри, финалым ар щыхуэзащ Мордовием щыщ Салеев Евгений. Ар ныкъуэкъуэгъу лъэщт икIи 2014 гъэм екIуэкIа дунейпсо зэпеуэм дыжьын медалыр къыщызыхьат. Абы щхьэкIэ къызэримыкIуэтынур нэрылъагъуу Сосрыкъуэ бэнэн иригъэжьащ икIи 2:0-у Салеевыр хигъащIэри, къэралым и чемпион хъуащ.
ЕтIуанэ махуэми Къэбэрдей-Балъкъэрым икIахэм дыщэ медалыр зыIэрагъэхьащ. Ар зыхузэфIэкIар килограмм 66-м нэс зи хьэлъагъхэм я деж щыбанэ, Уэзрэдж къуажэм щыщ Кабалоев Заурщ. Хьэлэмэтращи, абы финалым къыщыпэщIэувар Къуэдзокъуэм кIэух зэIущIэм щыхигъэщIам и къуэш Салеев Павелщ. Мыбдежми щынэхъ лъэщар Къэбэрдей-Балъкъэрым икIаращ. Ар 3:1-уэ и хьэрхуэрэгъум ефIэкIащ икIи етIуанэ дыщэ медалыр ди республикэм къыхуихьащ.
Килограмм 80-м нэс зи хьэлъагъхэм я зэпеуэм жэзыр щызэпаубыдат ди лъахэгъухэу Хьэкъул Азэмэтрэ Жангуразов Хъусейнрэ. Адыгэ щIалэр нэхъ лъэщу къыщIэкIащ икIи ещанэ увыпIэр абы лъысащ.
Дэрэжэгъуэ къыдатащ КъуийцIыкIу Ахьмэдрэ Мэхьэмэд Къантемырри. Зым килограмм 75-м нэс, адрейм килограмм 98-м нэблагъэ зи хьэлъагъхэм я деж жэз медалхэр къыщахьащ.
Кабалоев Заур
ХьэтауИслъам.
